Diari Oficial de la Generalitat Valenciana


Sumari del DOGV 7735, del 07-03-2016 (2016/1468)

RESOLUCIÓ de 22 de febrer de 2016, de la Direcció General de Medi Natural i d'Avaluació Ambiental, per la qual s'ordena la publicació de l'estimació d'impacte ambiental corresponent a l'expedient 26/14-AIA Alcocer de Planes.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7735

Data del DOGV
:   07-03-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/1468


Data del document
:   22-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * impacte ambiental

RESOLUCIÓ de 22 de febrer de 2016, de la Direcció General de Medi Natural i d'Avaluació Ambiental, per la qual s'ordena la publicació de l'estimació d'impacte ambiental corresponent a l'expedient 26/14-AIA Alcocer de Planes. [2016/1468]  
De conformitat amb l'article 31.5 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental, el qual estableix la publicació en el Diari Oficial de la Comunitat Valenciana de l'estimació d'impacte ambiental, resolc:  
  
  
Publicar en el Diari Oficial de la Comunitat Valenciana l'estimació d'impacte ambiental corresponent a l'expedient 26/14-AIA Alcocer de Planes.  
  
«Estimació d'impacte ambiental  
Expedient: 26/6316-YHV.  
Projecte: Activitat d'emborrats de fibres tèxtils recuperades.  
Valoració de RNP.  
Localització: Parcel·les 138, 27, 28 i 29 del polígon 1, carrer de les Eres núm. 3, 5 i 6 d'Alcocer de Planes (Alacant).  
Promotor: Alcocertex, SL.  
Autoritat substantiva: Ajuntament d'Alcocer de Planes.  
  
Descripció del projecte  
1. Objecte del projecte  
El projecte d'emborrats de fibres tèxtils recuperades -activitat de valorització de residus no perillosos- de l'empresa ALCOCERTEX, SL, ubicada en les parcel·les 138, 27, 28 i 29 del polígon 1, i carrer de les Eres núm. 3, 5 i 6 del terme municipal d'Alcocer de Planes (Alacant), té com a objectiu l'obtindre la llicència ambiental per a ampliar i legalitzar l'existent activitat.  
2. Descripció de les característiques més rellevants del projecte  
L'activitat consisteix en la fabricació de borres destinades a indústria tèxtil, a partir del tractament de draps, retalls de teixits, de gènere de punt, restes de fils i filaments, etc.. nets., i classificats. Tot això, restes tèxtils a recuperar i les borres produïdes, s'emmagatzema en bales ocupant molta superfície.  
Aquesta activitat, des del seu inici en el 1962, es desenvolupa en unes quantes naus de tipus industrial que s'han construït en diferents fases, a continuació del nucli de població d'Alcocer de Planes pel nord-oest. Segons el planejament vigent del municipi, part de l'activitat d'emborrats d'ALCOCERTEX, SL, es troba en terrenys classificats com a sòl urbà i la resta en sòl no urbanitzable comú.  
 L'actuació projectada, legalització de les construccions existents i ampliació de l'activitat, en estar ubicada en la seua totalitat en sòl no urbanitzable comú, hi exigeix urbanísticament una declaració d'interès comunitari.  
La superfície total de les parcel·les és de 30199 m², incloent-hi la superfície per a la nova construcció de tres naus adossades en les parcel·les 138 i 28 (11871 m²).  
Les edificacions actuals estan constituïdes per unes quantes naus annexes d'estructura típica industrial: pilars i cintres metàl·liques; cobertes de plaques de fibrociment i tancaments laterals de blocs de formigó en les naus de producció, i cobertes de planxes d'acer galvanitzat amb panells prefabricats de formigó armat en les naus de magatzem.  
  
La superfície final construïda seran d'uns 17084 m², es distribueix en els següents usos i seccions de l'activitat d'emborrats:  
- Les naus de producció-2 i producció-3 amb les seccions de: Tall i emborrat, fresatge, quart de filtres en semisoterrani, compressors, magatzem traster, lavabos i vestuaris. Aquesta instal·lacions amb maquinària ocupen uns 2377,5 m² d'allò construït.  
- Les naus de magatzem (12 en total incloent les tres de l'ampliació), tenen una superfície total de 14997,5 m² per a emmagatzemar el material tèxtil a recuperar i les bales d'emborrats produïdes.  
- Oficines, en planta baixa i entresolat, 55 m² (92 m² útils).  
- Caseta de bombes, 60 m².  
- La bàscula per a vehicles amb càrrega i una zona de moll se situen fora de les edificacions.  
La resta de parcel·la o terreny a l'aire lliure, a més d'ubicar la bàscula i el moll, es condiciona amb paviment asfaltat per a circular els vehicles que accedeixen de la indústria, i es delimita el terreny esmentt sol·licitat per a l'activitat per mitjà de tanca d'obra i amb vegetació arbòria autòctona (ex. pins,...) per l'interior de la parcel·la. L'accés a la indústria és per vial asfaltat, l'Av. de la Carretera i carrer de les Eres, que prové de la carretera comarcal CV-705.  
El procés industrial, maquinària i instal·lacions, es concreta en:  
1. Recepció de matèries primeres (draps de fibres diverses).  
2. Tallat dels draps en la talladora.  
3. Obertura, mesclat i homogeneïtzació de fibres tallades. Fresadores.  
4. Esfilagarsat de les fibres per mitjà de diables (ventilador-transport), obtenint borres per a filatures.  
5. Premsat i embalat de les mateixes. Premses embaladores amb cinta d'alimentació i acumulador.  
6. Classificació i emmagatzematge.  
7. Enviament als clients.  
La quantitat o estoc màxim de les matèries primeres és d'unes 1170 t, corresponent: 700 t de draps de cotó i les seues mescles embalades, 350 t de draps de fibres de polièster i mescles embalades, i 120 t de draps de fibres acríliques i les seues mescles embalades.  
Els productes acabats o borres seran un total de 330 t, de les quals són: 200 t de borres de cotó i les seues mescles, 100 t de borres de fibres de polièster i les seues mescles, i 30 t de borres de fibres acríliques i les seues mescles.  
Els residus sòlids generats per l'activitat considerats no perillosos són:  
- Restes de fibres tèxtils no aprofitables (pols), s'emmagatzemen en sacs per al seu transport periòdic a abocadors per empresa especialitzada.  
- Restes de materials plàstics, fleixos, cartons, etc., es depositen en contenidors per a la seua retirada periòdica per empresa especialitzada amb destinació a la seua valoració.  
Aquestes parcel·les on s'ubiquen les naus industrials d'emborrat tèxtil es troben en un pla junt amb el nucli urbà d'Alcocer de Planes, a continuació de les naus situades legalment en el sòl urbà de la mercantil Alcocertex, SL.  
La zona industrial en funcionament compta amb la infraestructura pròpia del sòl urbà, llum, aigua, xarxa de recollida d'aigües residuals, EDAR municipal, recollida de residus d'origen domèstic, asfaltat de carrer, etc.  
  
Tramitació administrativa  
En data 24 de gener de 2014 es rep del Servei Territorial de Medi Ambient, de la Direcció Territorial d'Alacant de la Conselleria d'Infraestructures, Territori i Medi Ambient ?actualment Conselleria d'Agricultura, Medi Ambient, Canvi Climàtic i Desenvolupament Rural- l'expedient d'estimació d'impacte ambiental núm. 6/1643-UZW, relatiu a l'expedient de llicència ambiental de l'activitat d'emborrats de fibres tèxtils en el municipi d'Alcocer de Planes promoguda per ALCOCERTEX, SL, a fi que es realitze i confeccione l'esmentada estimació d'impacte ambiental, atès que no hi té cap tècnic per a la seua realització. Entre la documentació remesa consta la següent:  
  
- Expedient de llicència ambiental remesa, per l'Ajuntament d'Alcocer de Planes el 14 i 21 de febrer de 2012, a través de la Diputació provincial d'Alacant amb dates d'entrada 27 i 29 de febrer de 2012.  
Projecte d'activitat industrial d'emborrats de fibres tèxtils recuperades (visat el 2 de novembre de 2011, col·legi oficial d'enginyers tècnics industrials d'Alacant).  
Memòria de declaració d'interès comunitari (visat el 12 de setembre de 2011) contenint l'estudi d'impacte ambiental i l'estudi d'integració paisatgística.  
Informe de l'arquitecte de l'agència comarcal de la Diputació Provincial d'Alacant, de data 1 d'agost de 2011, que informa que l'activitat se situa en sòl no urbanitzable comú, amb un grau d'urbanització semiconsolidat, i que requereix la declaració d'interès comunitari.  
Documentació del tràmit d'exposició pública.  
- Informes del tècnic de la demarcació d'Alcoi de la Secció Forestal, de data 26 de març de 2012; del Servei Territorial d'Urbanisme d'Alacant sobre l'expedient de declaració d'interès comunitari (DIC), amb dates 27 de març de 2012 i 28 de febrer de 2013, i del tècnic d'espais naturals del Servei de Gestió d'Espais Naturals, amb data 11 de juliol de 2012 (exp. 222/12).  
- Informes emesos respecte a la MQZ 8554/0246: el 5 de setembre de 2012, de l'enginyer tècnic forestal de la demarcació nord; el 13 de setembre de 2012, del cap de Secció de Qualitat Ambiental de la Territorial d'Alacant; el 28 de maig de 2013, l'informe del Servei d'Infraestructura Verda i Paisatge; i en el doc. d'admissió a tràmit de la DIC, rebut el 16 de juliol de 2013, es contempla el requeriment de documentació en matèria de paisatge al titular del projecte.  
  
Informació pública  
L'expedient de llicència ambiental sol·licitat per la mercantil Alcocertex, SL, ha estat disponible per a ser consultat pel públic durant el termini de 20 dies per mitjà d'anunci exposat al tauler d'edictes de l'Ajuntament d'Alcocer de Planes, en el BOP d'Alacant núm. 220, de 16 de novembre de 2011, i notificat individualment als interessats. Finalitzats aqueixos terminis, no s'ha presentat dins del termini i en la forma corresponent cap al·legació, segons el certificat de la secretària-interventora de la Diputació Provincial d'Alacant, de data 14 de febrer de 2012.  
L'exposició pública realitzada per a l'expedient DIC 2012-0246, el document de memòria de declaració d'interès comunitari del qual conté l'estudi d'impacte ambiental, ha estat durant vint dies hàbils disponible per a la seua consulta, mitjançant un edicte en l'ajuntament i en el Servei Territorial d'Urbanisme d'Alacant des de la publicació en el DOCV núm. 6866, de data 20 de setembre de 2012. Finalitzada l'exposició pública no hi ha hagut cap al·legació de caràcter ambiental, segons la secretaria de l'Ajuntament d'Alcocer de Planes en el seu certificat de 17 de setembre de 2012, i el Servei d'Urbanisme d'Alacant per mitjà d'un escrit de 28 de febrer de 2013, signat pel director territorial de la Conselleria d'Infraestructures, Territori i Medi Ambient.  
  
En data 2 d'octubre de 2015, se sol·licita al Servei Territorial d'Urbanisme l'informe últim emès pel Servei d'Infraestructura Verda i Paisatge, pertanyent a la Conselleria d'Habitatge, Obres Públiques i Vertebració del Territori. Rebent l'informe citat al novembre de 2015.  
  
  
Informes sectorials  
A. El tècnic de la demarcació d'Alcoi de la Secció Forestal, en el seu informe de 26 de març de 2012, dóna a conèixer el següent:  
El projecte afecta l'espai natural protegit del paisatge protegit del riu Serpis. També afecta les proximitats o territori de nidificació d'aus rapaces del pantà de Beniarrés i l'Albufera de Gaianes que es troben a un quilòmetre de distància; no obstant això, s'hi proposa una zona industrial existent, en la qual únicament es pretèn la construcció d'una nova edificació.  
B. El tècnic d'espais naturals del Servei de Gestió d'Espais Naturals informa el següent:  
Les parcel·les que es preveu ocupar amb l'ampliació d'activitat sol·licitada, parcel·les 138, 27, 28 i 29 del polígon 1 del municipi d'Alcocer de Planes, se situen en l'àmbit del paisatge protegit del Serpis, declarat per Decret 39/2007, de 13 d'abril, del Consell, de declaració del paisatge protegit del Serpis.  
Es tracta de parcel·les contigües a la zona d'activitat industrial situada junt amb el nucli urbà de la localitat d'Alcocer de Planes. El seu estat actual és de degradació, ja que no alberguen ni cultius ni vegetació natural, sent utilitzades ja en l'actualitat per la mercantil sol·licitant per a l'emmagatzematge de materials relacionats amb la seua activitat.  
  
Atès que el corresponent pla rector d'ús i gestió del paisatge protegit del Serpis no ha sigut encara aprovat, considerem que s'està, en conseqüència, al que disposa el referit Decret 39/2007, el qual en l'article tercer, referent al règim de protecció estableix el següent:  
1. «Règim urbanístic:  
a) Els sòls urbans i urbanitzables en l'àmbit del paisatge protegit podran mantindre les seues actuals classificacions urbanístiques.  
b) Així mateix, els sòls no urbanitzables podran mantindre les qualificacions vigents.  
c) En el cas de planejaments urbanístics municipals que es troben en revisió en el moment d'entrada en vigor d'aquest decret, es conservaran les determinacions de planejament elaborades i acordades amb la Conselleria competent en matèria d'urbanisme».  
Per tant, ens remetem al que disposa la normativa urbanística del municipi quant a la legalitat de l'ampliació sol·licitada, considerant que la normativa del paisatge protegit no imposaria cap restricció específica per a la seua instal·lació.  
En tot cas, i en sintonia amb el que disposa l'article 3.2.g), es recomana l'adopció de les següents mesures correctores per a minimitzar l'afecció al paisatge de l'activitat sol·licitada:  
- Es recomana instal·lar una pantalla vegetal formada per espècies arbòries típiques de la zona, amb una altura suficient per a minimitzar l'impacte visual de l'activitat.  
- Es recomana adoptar les mesures d'ornament adequades per a harmonitzar el conjunt de l'activitat en l'entorn paisatgístic en què se situa, adequant-ne els accessos i les instal·lacions.  
- L'activitat hauria de garantir les mesures adequades per a evitar l'abocament incontrolat d'aigües residuals.  
- S'haurien d'adoptar les mesures adequades per a minimitzar les emissions de pols i sorolls a l'entorn.  
C. L'enginyer tècnic forestal de la demarcació nord de la secció forestal, en data 5 de setembre de 2012, informa el següent:  
La zona DIC proposada no afecta vies pecuàries, ni muntanyes públiques, ni ocupa terrenys classificats com a forestals segons la Llei 3/1993, forestal de la Comunitat Valenciana.  
Es troba en l'àmbit del paisatge protegit del riu Serpis, declarat per mitjà del Decret 39/2007, de 13 d'abril, del Consell. El paisatge protegit esmentat encara no té aprovat el pla rector d'ús i gestió. Atenent a allò que s'indica en el projecte, es considera que l'activitat proposada no és contrària a les disposicions de caràcter general, tant les de règim urbanístic com les del règim de protecció del paisatge protegit establides en l'article 3 del Decret esmentat.  
  
Per un altre costat, aquest projecte es troba situat fora de l'àmbit territorial de la Xarxa Natura 2000, no sent previsibles per les seues característiques, segons s'indica en la documentació que es troba en l'expedient, efectes a distància sobre cap lloc o llocs inclosos en aquella.  
Per tot allò que s'ha exposat, el tècnic que subscriu informe favorablement el desenvolupament d'aquest projecte, en allò que es refereix únicament i exclusiva a les afeccions ambientals que pogueren donar-se en els terrenys forestals i els espais naturals protegits, d'acord amb la Llei 11/1994, de 27 de desembre, d'espais naturals protegits de la Comunitat Valenciana, i per tant el projecte esmentat pot continuar la seua tramitació de conformitat amb allò que s'ha establit en la seua legislació reguladora, sense necessitat de realitzar una avaluació detallada dels seus efectes sobre la xarxa natura 2000, i sense perjuí de les obligacions del promotor de:  
1. Sotmetre el projecte al procediment d'avaluació, estimació d'impacte ambiental o integració paisatgística, si així estiguera establit.  
  
2. Obtindre totes les concessions, autoritzacions i llicències accessòries que siguen necessàries en compliment de la legislació vigent.  
D. El cap de Secció de Qualitat Ambiental de la Territorial d'Alacant, en data el 13 de setembre de 2012, informa el següent: L'activitat per a la qual se sol·licita la DIC és per a fabricació de borres a partir de deixalles tèxtils netes i classificades procedents de retalls de teixit, de gènere de punt, restes de fils i filaments, etc., que estan classificats com a residus amb els codis LER:  
04 02 21 Residus de fibres tèxtils no processades.  
04 02 22 Residus de fibres tèxtils processades.  
Per la qual cosa, l'activitat està considerada com una operació de valorització de residus, segons el que estableix la Llei 22/2011, de 28 de juliol, de residus i sòls contaminats; i en aquest sentit l'instrument d'intervenció administrativa que li és d'aplicació és la llicència ambiental o l'autorització ambiental integrada en funció que hi tracte menys o més de 10 t/dia, respectivament.  
 L'opció que es proposa per a l'abastiment d'aigua de consum humà per mitjà de connexió a la xarxa general d'abastiment de la localitat, es considera adequada sempre que l'aigua distribuïda complisca allò que s'ha estipulat en l'article 10.2 del Reial Decret 140/03. L'abocament de l'aigua residual a la xarxa general municipal es considera adequat, havent de realitzar en les condicions que estableix l'ordenança municipal d'abocaments, o a falta d'això en el model d'ordenança d'abocaments de l'EPSAR.  
En relació a la producció i gestió dels residus generats en l'exercici de l'activitat, es complirà amb el que estableix la Llei 10/2000, de residus de la Comunitat Valenciana, en particular es tindrà en compte el següent:  
- Els residus assimilables a urbans, seran retirats pel Servei municipal de recollida de residus, o gestor de residus autoritzats, en les condicions que establisca l'ordenança municipal.  
- Els residus no perillosos diferents dels anteriors es gestionaran a través de gestor de residus no perillosos autoritzat.  
- En el cas que es produïsquen residus perillosos s'entregaran a gestor de residus perillosos autoritzat.  
- Com a valoritzador de residus, segons el que estableix la Llei 22/2011, de 28 de juliol, de residus i sòls contaminats, haurà de sol·licitar autorització administrativa per a la gestió de residus no perillosos.  
  
- Com a activitat considerada com potencialment contaminant del sòl, en virtut del que estableix el Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats, haurà de presentar en un termini no superior a dos anys un informe preliminar de situació, així com remetre informes periòdics de situació.  
  
- En relació amb la protecció de l'atmosfera, l'activitat descrita està inclosa en el catàleg d'activitats potencialment de l'atmosfera, aprovat pel Reial Decret 100/2011, de 28 de gener, per la qual cosa haurà d'obtindre l'autorització prèvia o realitzar la notificació com a activitat potencialment contaminant de l'atmosfera, segons grup en compliment del que estableix l'article 13 de la Llei 34/2007, de 15 de novembre, de qualitat de l'aire i protecció de l'atmosfera.  
- Respecte a la prevenció i correcció de la generació de sorolls i vibracions es tindrà en compte el que estableix la Llei 7/2002, de la Generalitat Valenciana, de protecció contra la contaminació acústica, en relació amb activitats, instal·lacions, edificis, obres i serveis, així com la normativa municipal aplicable.  
E. El Servei d'Infraestructura Verda i Paisatge, respecte a l'estudi d'integració paisatgística que acompanya a la DIC, en data 28 de maig de 2013 informa el següent:  
- L'estudi d'integració paisatgística es redacta en compliment dels articles 11.3 de la Llei d'ordenació del territori i protecció del paisatge i 48 del Reglament de paisatge de la Comunitat Valenciana (d'ara en avant, RPJECV), aprovat pel Decret 120/2006, d'11 d'agost, del Consell.  
- Es pretén la legalització i ampliació d'una indústria tèxtil, de tractament de fibres tèxtils, drap, borra, etc. L'activitat està ja implantada i en procés de producció des de 1962, ubicada entre l'av. de la Carretera, el carrer Mare de Déu de la Pau i el carrer de les Eres, contigu al nucli urbà. S'ubica en les parcel·les 27, 28, 29 i 138 del polígon 1, amb una superfície de 30956,0 m² i una ocupació de 17890,4 m², i es pretén ampliar la superfície construïda uns 3951 m² en forma de nau industrial realitzada amb els materials acords al conjunt fabril existent.  
  
- L'actuació s'emplaça en l'entorn de l'embassament de Beniarrés, en l'àmbit del paisatge protegit del Serpis i el paisatge de rellevància regional PRR 20 serres de l'interior d'Alacant, Mariola, Maigmó i Penya Roja.  
- Analitzada la documentació que es troba en aquest Servei, es considera el contingut de l'estudi d'integració paisatgística insuficient per a valorar la incidència de l'activitat (tant de l'existent que es pretén legalitzar com l'ampliació prevista) en el paisatge, de conformitat amb el que estableixen els articles 52 i 57 del RPJECV. Per això, s'haurà d'aportar la documentació següent:  
1. Descripció gràfica de l'actuació existent i de l'ampliació proposada, aportant plantes, alçats i seccions de les edificacions i instal·lacions situades en el seu entorn, detallant al seu torn l'ordenació i zonificació de les parcel·les (zones verdes, aparcaments, zones de recollida, etc.).  
  
2. Anàlisi visual de l'àmbit prèvia caracterització de les unitats de paisatge i recursos paisatgístics que el configuren i definició dels seus punts d'observació principals i secundaris. L'anàlisi es podrà realitzar per mitjà de fotografies des dels punts d'observació identificats, però han de mostrar la visibilitat de l'actuació des de distàncies curtes, mitges i llargues.  
3. Valoració de la integració paisatgística i visual de l'actuació existent i de l'ampliació proposada, i identificació dels possibles impactes paisatgístics i visuals, atenent a la seua inclusió en un paisatge d'elevat valor i a l'escala de les edificacions, situades junt amb el nucli urbà. Els resultats de la valoració es justificaran d'acord amb el que estableixen els articles 25 (apartats 4 i 5) i 57 (apartats 10 i 11) del RPJECV.  
  
4. Mesures d'integració paisatgística no sols per a mitigar impactes paisatgístics i visuals, sinó també per a millorar el paisatge i la qualitat visual de l'entorn, tal com estableix l'article 56 del RPJECV (entorn del carrer de la Mare de Déu de la Pau), incloses en el corresponent programa d'implementació.  
5. Pla de participació pública, amb la justificació de la seua execució i els resultats i conclusions obtinguts, d'acord amb els articles 14, 15 i 16 del RPJECV.  
F. El Servei d'Infraestructura Verda i Paisatge en el seu informe emès en data 30 de març de 2015 dóna a conèixer el següent:  
- L'estudi d'integració paisatgística (EIP) es redacta en compliment dels articles 11.3 de la Llei d'ordenació del territori i protecció del paisatge, i 48 del Reglament de paisatge de la Comunitat Valenciana (RPJECV), aprovat pel Decret 120/2006, d'11 d'agost, del Consell. La declaració d'interès comunitari (DIC) va ser sotmesa a informació pública en data 20 de setembre de 2012, DOCV núm. 6866.  
  
- Es pretén la legalització i ampliació d'una indústria tèxtil, de tractament de fibres tèxtils, drap, borra, etc. L'activitat està ja implantada i en procés de producció des de 1962, ubicada entre l'av. de la Carretera, carrer Mare de Déu de la Pau i carrer de les Eres, contigu al nucli urbà. S'ubica en les parcel·les 27, 28, 29 i 138 del polígon 1, amb una superfície de 30528,0 m² i una ocupació de 17302,4 m² i es pretén ampliar la superfície construïda amb una nova nau industrial (abans es xifrava en 3951 m² i en la nova documentació aportada en 5662,60 m²) realitzada amb els materials acords al conjunt fabril existent.  
  
- L'actuació s'emplaça en l'entorn de l'embassament de Beniarrés, en l'àmbit del paisatge protegit del Serpis i el paisatge de rellevància regional PRR 20 serres de l'interior d'Alacant, Mariola, Maigmó i Penya Roja.  
- En data 28 de maig de 2013, aquest Servei emet un informe requerint l'ampliació de la documentació presentada, d'acord amb els articles 52 i 57 del RPJECV, «per a valorar la incidència de l'activitat (tant l'existent que es pretén legalitzar com l'ampliació prevista) en el paisatge». En data 14 de novembre de 2013, es rep un nou estudi d'integració paisatgística.  
- En data 31 de gener de 2014 s'emet nou informe pel qual, si bé es considera viable des del punt de vista de la seua integració paisatgística la legalització de les instal·lacions existents i la construcció d'una nova nau, es reitera la necessitat d'ampliar la documentació, en el sentit indicat en l'anterior informe d'este Servei.  
- En data 5 de maig de 2014 es rep documentació per part del tècnic redactor de l'estudi. Analitzada la mateixa, es comprova que aquesta consisteix en una justificació de la baixa visibilitat de les instal·lacions, una simulació de l'ampliació i de la pantalla vegetal proposta i la memòria del pla de participació pública a dur a terme, i en data 30 de maig de 2014 s'emet un informe reiterant la sol·licitud d'informació.  
  
- Amb data entrada 17 de febrer de 2015 es rep la nova documentació que és objecte d'aquest informe, consistent en un nou estudi d'integració paisatgística, amb la justificació de la realització del pla de participació pública i els seus resultats. Analitzada l'esmentada documentació, s'observa que el contingut de l'estudi aportat es considera prou per a valorar la incidència del projecte en el paisatge de conformitat amb el que estableixen els articles 52 i 57 del RPJECV.  
  
Per tot això, s'emet un informe favorable, sempre que es duguen a terme les mesures d'integració paisatgística fixades en l'estudi d'integració paisatgística que acompanya al projecte: eliminació dels colors blaus de les façanes superiora i sostres de les naus industrials construïdes; plantació d'un mur perimetral a base d'arbratge de ràpid creixement (àlbers blancs, xops, xiprers, ?); elecció de materials i colors de sostrada per a les noves naus acords amb els colors utilitzats en les altres; preparació del terreny per a la plantació de la pantalla perimetral d'arbratge de ràpid creixement també en la zona d'ampliació, que s'executarà amb anterioritat a la construcció de les noves naus; control de la zona d'actuació de la maquinària; i control de la producció de residus i la seua gestió.  
  
Afeccions legals  
- La present activitat que realitza una valorització de residus està sotmesa a la Llei 22/2011, de 28 de juliol, de residus i sòls contaminats, així com a la Llei 10/2000, de residus de la Comunitat Valenciana, i obtindre la corresponent autorització administrativa de la Conselleria competent al medi ambient.  
- La gestió dels residus es farà d'acord amb la Llei 22/2011, de 28 de juliol, de residus i sòls contaminats.  
- Per situar-se en l'àmbit del paisatge protegit del Serpis, es tindran en compte: la Llei 11/1994, de 27 de desembre, de la Generalitat Valenciana, d'espais naturals protegits de la Comunitat Valenciana i modificacions, vigents; i el Decret 39/2007, de 13 d'abril, del Consell, de declaració del paisatge protegit del Serpis.  
- Reial Decret 782/1998, de 30 d'abril, pel qual s'aprova el Reglament que desenvolupa la Llei 11/1997, d'envasos i residus d'envasos.  
  
- Llei 37/2003, de 17 de novembre, del soroll, així com a la Llei 7/2002, de 3 de desembre, de la Generalitat Valenciana, de protecció contra la contaminació acústica; i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
- Reial Decret 106/2008, d'1 de febrer, sobre piles i acumuladors i la gestió dels seus residus.  
  
Consideracions ambientals  
Els terrenys afectats pel present projecte d'emborrats de fibres tèxtils recuperables d'Alcocertex, SL, situats en l'àmbit del paisatge protegit del Serpis, es troben junt amb la zona industrial que hi ha en la part nord-oest del sòl urbà del nucli de població d'Alcocer de Planes, i els camps agrícoles de l'entorn amb xicotetes masses arbòries o grups de pins entre ells.  
Actualment, en aqueixos terrenys que suposen 30528 m² de superfície total, hi ha unes construccions de tipus industrial a legalitzar i una superfície de 3951 m² sense vegetació natural ni agrícola que es troba en un estat molt degradat a causa de l'aplec de materials procedents de la mateixa activitat industrial. En aqueix terreny degradat es proposa una nova construcció industrial, a manera de tres naus comunicades i diàfanes en el seu interior per a ús de magatzems.  
El funcionament industrial de les instal·lacions previstes en el projecte, confrontant amb la zona urbana, compta amb la infraestructura pròpia: asfaltat de carrers, l'abastiment d'aigua de consum humà de la xarxa municipal, energia elèctrica, la xarxa de sanejament i depuradora municipal, així com la retirada dels residus sòlids assimilables a urbans pel servei municipal.  
La present activitat industrial és una activitat de gestió de residus no perillosos que valora els residus de fibres tèxtils, retalls de teixits, etc., per mitjà del seu reutilització en la fabricació de borres.  
Segons l'estudi d'impacte ambiental (EIA) sobre el referent projecte, en la identificació i valoració dels possibles impactes negatius al medi ambient tant durant la fase de construcció com en la de funcionament, es determinen en impactes lleus o compatibles i en impactes moderats que requeriran aplicació de mesures protectores i/o correctores.  
La incidència moderada seria: a la contaminació atmosfèrica, a causa de la generació de pols, soroll i al trànsit de vehicles durant les obres i el funcionament industrial; a la contaminació de les aigües subterrànies; al sòl per la retirada de terra durant les obres previ a la construcció i possibles abocaments accidentals de residus perillosos, i al paisatge degut a les edificacions i l'activitat en si.  
També s'inclou en l'EIA l'apartat dedicat a la protecció contra incendis, i es contempla una breu referència de la fase final de la seua vida útil, és a dir, en el supòsit de finalitzar l'activitat al caducar la concessió; arribats a aquesta situació es procedirà a la demolició de tot allò que s'ha construït, neteja de l'àrea, restauració i reforestació de la zona.  
  
Respecte a la contaminació de les aigües subterrànies el lloc del projecte se situa en una àrea que presenta una vulnerabilitat d'aqüífers baixa i una accessibilitat dels mateixos mitja, segons la cartografia temàtica interna consultada d'aquesta Conselleria. L'empresa és generadora durant el seu procés industrial de residus perillosos, i està registrada com a petit productor de residus perillosos per la Conselleria de Medi Ambient, actualment Conselleria d'Agricultura, Medi Ambient, Canvi Climàtic i Desenvolupament Rural.  
En la documentació tècnica de la DIC s'exposa que les deixalles, residus o productes secundaris, s'arrepleguen per l'empresa qualificada Acteco Productes i Serveis, SL (ACTECO), adjuntant còpia d'un document de retirada de fem i contenidor amb fem.  
La incidència negativa al paisatge de gran valor, l'espai natural del «paisatge protegit del Riu Serpis» (Decret 39/2007, de 13 d'abril, del Consell), és analitzada d'una forma més específica per mitjà de l'estudi d'integració paisatgística i les seues ampliacions, requerides pel Servei d'Infraestructura Verda i Paisatge competent en aquesta matèria de paisatge. El Servei esmentat conclou informant-hi favorablement, amb aplicació de mesures d'integració paisatgística.  
En la zona d'actuació no hi ha indicis de trobar cap jaciment arqueològic ni element etnològic; si durant les obres es donara el cas d'algun descobriment arqueològic, se suspendran les obres i comunicarà a l'òrgan competent per a la seua valoració i mesures aplicables.  
  
De les vies pecuàries que existeixen classificades al terme municipal d'Alcocer de Planes, no en passa cap per l'àmbit del projecte.  
  
Mesures correctores i preventives que s'estableixen per a minimitzar els efectes negatius detectats  
Davant del possible risc de contaminació del sòl i les aigües subterrànies.  
- En els terrenys objecte del projecte i, previ a l'inici de les obres, davant del possible risc de contaminació a causa de la recollida de material industrial, caldrà ajustar-se al que estableix el Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats, indicat per cap de Secció de Qualitat Ambiental de la Territorial d'Alacant en el seu informe.  
- Totes les naus industrials i construccions cobertes tindran el paviment de formigó i impermeable.  
- Igualment, en la resta de la parcel·la industrial o zona externa al descobert tindrà un paviment impermeable i preparat, de manera que es facilite la recollida de les aigües d'escolament (possible neteja) i de pluja, amb lleu pendent a una canalització perifèrica de la parcel·la i a una arqueta separadora de greixos previs a la seua connexió amb la xarxa de sanejament on es realitzarà l'abocament, sempre d'acord amb les condicions d'abocament que establisca la normativa municipal o entitat de sanejament per al seu tractament en l'EDAR municipal.  
- Les aigües residuals generades per l'activitat en les instal·lacions industrials, d'origen domèstic (lavabos, dutxa) i neteja interior de les naus ?excloent les zones amb residus perillosos?, seran abocades a la xarxa de sanejament, d'acord amb les condicions d'abocament que establisca la normativa municipal o entitat de sanejament.  
Si la neteja corresponguera a la recollida de substàncies perilloses en determinades zones del procés industrial (maquinària fixa, etc.) o en un punt concret per abocaments accidentals (olis, combustibles, etc.), els mitjans adequats per a la seua recollida seran els més apropiats i resulten menor quantitat de residus (exemples: màquines fregadores automàtiques, serradura, draps, o semblants) per a xicotetes quantitats. Les aigües brutes de fregadora automàtica (ja no anirà a la xarxa de sanejament), així com dels altres mitjans usats seran recollides en envasos independents i adequats, emmagatzemant-les en zona apropiada per a això que la present indústria tindrà prevista per a la seua posterior entrega a gestor autoritzat, en compliment de la Llei 22/2011, de 28 de juliol, de residus i sòls contaminats.  
- Els residus sòlids generats que es preveu durant el funcionament de l'activitat, que no són perillosos corresponen a:  
Restes de fibres tèxtils no aprofitables (pols) originats en el procés productiu previst, els quals s'emmagatzemaran en sacs per a ser transportats periòdicament a abocadors per empresa especialitzada; i,  
Restes de matèries plàstiques, fleixos, cartons, etc., els quals seran depositats en contenidors que seran recollides periòdicament per una empresa especialitzada en la seua recuperació o aprofitament.  
A més d'aquests dos tipus de residus esmentats en l'EIA, que s'han d'entregar a empreses gestores autoritzades, es generen: els residus sòlids assimilables a urbans depositats en contenidors per a ser retirats pel servei municipal, i si es produeixen residus perillosos (envasos contaminats, etc.), seran tractats igual que els vessaments perillosos, recollits en envasos independents i adequats per a emmagatzemar-los en zona apropiada per a això que la present indústria tindrà prevista per a la seua posterior entrega als corresponents gestors autoritzats, en compliment de la Llei 22/2011, de 28 de juliol, de residus i sòls contaminats.  
  
La minimització de la contaminació atmosfèrica a causa de la pols, les emissions gasoses i al soroll emès.  
- En les zones que es realitzen moviments de terra, càrrega de productes pulverulents a l'aire lliure, etc., es realitzaran regs periòdics i les vegades necessàries per a evitar que l'alçament de pols caiga sobre la vegetació arbòria adjacent a la zona industrial.  
- Els materials pulverulents que s'emmagatzemen en la zona per a ús posterior (ciment, terra de farciment, etc.), estaran ensacats o protegits convenientment davant del vent durant la seua càrrega, descàrrega i emmagatzematge.  
- Per a minimitzar les emissions gasoses, partícules i sorolls procedents dels vehicles que efectuen operacions de descàrrega/càrrega, tant en fase de construcció com en l'exercici de l'activitat, hauran d'estar en bon estat de funcionament. En cas contrari, s'exigirà als seus propietaris que hi realitze les operacions de manteniment dels vehicles esmentats i complir els límits d'emissió fixats per la legislació vigent.  
  
- Davant del risc d'incendi de les instal·lacions industrials calculat i estudiat, en aplicació del reglament de protecció contra incendis i normes exigides; es contempla la comprovació dels espais de la construcció (ventilació natural per buits finestres i portes, grandària dels corredors i eixides per a l'evacuació del personal, etc.), els sistemes previstos automàtics de detecció d'incendis, manuals d'alarma, l'abastiment d'aigua contra incendis, els hidratants exteriors, extintors d'incendi, etc.  
  
- En l'activitat no s'ha previst la instal·lació de cap element que puga ser causa de transmetre el bacteri Legionel·la spp, segons estableix el Reial Decret 865/2003, de 4 de juliol, sobre els criteris higienicosanitaris per a la prevenció i control de la legionel·losi; així com el Decret 173/2000, de 5 de desembre, del Consell de la Generalitat Valenciana, per a la prevenció de la legionel·losi; l'Ordre de 22 de febrer de 2001, sobre el protocol de neteja i desinfecció dels equips de transferència de massa d'aigua corrent d'aire amb producció d'aerosols; i el Decret 201/2001, de 10 de desembre, del Consell de la Generalitat.  
  
- A nivell de soroll generat per l'activitat, es contempla un apartat de justificació i càlculs d'aïllaments, en què es conclou que els nivells acústics transmesos a la zona d'ús industrial, no superen els límits màxims permesos en l'annex II de la Llei 7/2002, de la Generalitat Valenciana, contra la contaminació acústica.  
Per a evitar la propagació de vibracions per l'ús de diverses màquines que pogueren originar-les, aquestes es col·locaran sobre elements especials antivibratoris dissenyats per a això i assegurant un complet aïllament de les vibracions.  
A l'afecció al Paisatge, no sols per a la seua integració, sinó també per a millorar el paisatge i la qualitat visual de l'entorn, tal com estableix l'article 56 del RPJECV (entorn del carrer de la Mare de Déu de la Pau).  
- S'eliminaran els colors blaus de les façanes superior i sostres de les naus industrials construïdes.  
- Es triaran els materials i colors de sostrada per a les noves naus acords amb els colors utilitzats en les altres.  
- Es prepararà el terreny per a la plantació de la pantalla perimetral d'arbratge de ràpid creixement també en la zona d'ampliació, que s'executarà amb anterioritat a la construcció de les noves naus  
- S'instal·larà una pantalla vegetal, junt amb el tanca perimetral de les parcel·les industrials, formada per espècies arbòries de ràpid creixement (àlbers blancs, xops, ?).  
- S'adoptaran les mesures d'ornament adequades per a harmonitzar el conjunt de l'activitat en l'entorn paisatgístic en què se situa, adequant-ne els accessos i els instal·lacions.  
  
Programa de vigilància ambiental  
La finalitat de la vigilància ambiental del projecte, durant la construcció i funcionament de l'activitat, és conèixer que l'estat ambiental del medi on s'ubica no menyscaba la qualitat ambiental, en especial la del paisatge protegit del Serpis.  
Els controls que es proposen realitzar en la vigilància ambiental de la present activitat són els següents:  
a) En la fase de construcció, i considerant l'aplicació de les mesures correctores, es realitzaran els controls següents:  
- Setmanalment es controlaran, i reposaran si és el cas, les senyalitzacions d'obra i els elements de seguretat.  
- De forma visual es controlarà igualment, durant cada setmana, la pols depositada sobre la vegetació contigu i l'existent en una radi de 250 metres, com a màxima afecció estimada, al voltant del perímetre exterior de l'àrea d'actuació.  
- En cada canvi d'oli de la maquinària es procedirà al reglatge dels motors de combustió interna i al reconeixement de l'estat dels silenciadors.  
- Es realitzarà un estricte control sobre la gestió dels residus sòlids urbans, inerts, especials i perills (olis, combustibles, draps bruts,...).  
  
- Controls setmanals per a determinar el grau d'aplicació de la vigent normativa en matèria de seguretat i higiene en el treball i prevenció de riscos laborals.  
b) Durant el funcionament de l'activitat, i considerant aplicades les mesures correctores, es controlarà:  
- De forma mensual, es comprovarà la deposició de pols i volàtils sobre la vegetació en una franja d'uns 50 metres d'ample des del perímetre exterior de l'àrea d'actuacions. Corregint l'afecció i correcció al punt d'origen de confirmar aquesta deposició.  
- El control sobre la gestió correcta dels diferents tipus de residus generats: residus assimilables a urbans, sòlids no perillosos, residus perillosos durant el funcionament de l'activitat, serà el que s'establisca a l'obtindre l'autorització administrativa de gestió de residus no perillosos.  
- Control sobre l'estat de les xarxes de distribució d'aigua potable, sanejament i pluvials.  
- Control bimensual de la senyalització de trànsit en la parcel·la industrial.  
Es realitzaran auditories acústiques, duent a terme mesuraments dels nivells de soroll emesos per la instal·lació i amb la periodicitat que exigeix la llei en matèria acústica.  
S'inclourà en la vigilància ambiental proposta en l'EIA, els controls de les mesures correctores establides en els informes demanats sobre qualitat ambiental, forestal, gestió d'espais naturals i del paisatge.  
Si durant els controls es detectara una desviació de l'eficàcia de les mesures correctores, es comprovaran si estan ben aplicades o bé adoptaran noves mesures oportunes per part de la present empresa Alcocertex, SL, per a esmenar-les.  
  
Consideracions jurídiques  
1. El projecte examinat constituïx un dels supòsits fàctics en els que resulta preceptiva la formulació d'una estimació d'impacte ambiental, prèviament a la resolució administrativa que s'adopte per a l'aprovació definitiva d'aquell, segons es desprenen de l'art. 5 de la Llei d'impacte ambiental i concordants del seu Reglament. L'activitat proposada es troba inclosa en l'annex II apartat 5.e del Decret 162/1990, de 15 d'octubre, pel qual s'aprova el Reglament de la Llei 2/1989, d'impacte ambiental, modificat pel Decret 32/2006, de 10 de març, del Consell de la Generalitat.  
2. En l'expedient s'han observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental; en la Llei 2/1989, de 3 de març, de la Generalitat Valenciana; i en les altres disposicions que se li apliquen.  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, atribueix a la Direcció General de Medi Natural i d'Avaluació Ambiental la competència sobre avaluació ambiental estratègica i de projectes.  
A la vista de tot allò adés exposat, formule la següent:  
  
Estimació d'impacte ambiental  
  
Primer  
Estimar acceptable, als efectes ambientals i sense perjuí de la prèvia obtenció de les autoritzacions sectorials que se li apliquen, el projecte de legalització i ampliació de l'activitat d'emborrats de fibres tèxtils recuperades, valoració de RNP, promogut per l'empresa Alcocertex, SL, ubicat en les parcel·les 138, 27, 28 i 29 del polígon 1, carrer de les Eres núm. 3, 5 i 6 del municipi d'Alcocer de Planes (Alacant), sempre que es desenvolupe d'acord amb el que estableix la documentació presentada i complisca l'apartat segon de la present resolució.  
  
  
Segon  
Se supedita l'execució del projecte esmentat al compliment dels següents condicionants:  
1. La present activitat d'Alcocertex, SL, haurà d'obtindre la preceptiva autorització administrativa de gestió de residus ?valoració?, d'acord amb la Llei 22/2001, de residus i sòls contaminats, i actualitzacions posteriors, així com amb la Llei 10/2000, de residus de la Comunitat Valenciana.  
2. En els terrenys objecte del projecte i, previ a l'inici de les obres, davant del possible risc de contaminació a causa de la recollida existent de material industrial, caldrà ajustar-se al que estableix el Reial Decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
3. El sòl de les naus industrials i construccions cobertes serà de formigó i impermeable. Igualment, en la resta de la parcel·la industrial o zona externa al descobert tindrà un paviment impermeable i preparat, de manera que es facilite la recollida de les aigües d'escolament (possible neteja) i de pluja, amb lleu pendent a una canalització perifèrica de la parcel·la i a una arqueta separadora de greixos, previ a la seua connexió amb la xarxa de sanejament on es realitzarà l'abocament, sempre d'acord amb les condicions d'abocament que establisca la normativa municipal o entitat de sanejament per al seu tractament en l'EDAR municipal.  
4. L'emmagatzematge temporal dels residus generats durant el funcionament de l'activitat (no perillosos i perillosos) per a la seua posterior entrega a empreses gestores autoritzes corresponent a cada residu, es farà d'acord amb la Llei 22/2011, de 28 de juliol, de residus i sòls contaminats.  
5. La neteja o recollida de substàncies perilloses en determinades zones del procés industrial (maquinària fixa, etc.), o en un punt concret per abocaments accidentals (olis, combustibles, etc.), els mitjans adequats per a la seua recollida seran els més apropiats i resulten menor quantitat de residus: màquines fregadores automàtiques, serradura, draps, o semblants per a xicotetes quantitats. Les aigües brutes de fregadora automàtica que ja no anirà a la xarxa de sanejament, així com la dels altres mitjans usats seran recollides en envasos independents i adequats, emmagatzemant-les en zona apropiada per a això que la present indústria tindrà prevista per a la seua posterior entrega a gestors autoritzats, en compliment de la Llei 22/2011, de 28 de juliol, de residus i sòls contaminats.  
6. Les aigües residuals generades per l'activitat en les instal·lacions industrials, d'origen domèstic (lavabos, dutxa) i neteja interior de les naus ?excloent les zones amb residus perillosos?, seran abocades a la xarxa de sanejament, d'acord amb les condicions d'abocament que establisca la normativa municipal o entitat de sanejament.  
7. En relació amb la protecció de l'atmosfera, l'activitat descrita està inclosa en el catàleg d'activitats potencialment de l'atmosfera, aprovat pel Reial Decret 100/2011, de 28 de gener, per la qual cosa haurà d'obtindre l'autorització prèvia o realitzar la notificació com a activitat potencialment contaminant de l'atmosfera, segons grup en compliment del que estableix l'article 13 de la Llei 34/2007, de 15 de novembre, de qualitat de l'aire i protecció de l'atmosfera.  
8. Respecte a la prevenció i correcció de la generació de sorolls i vibracions es tindrà en compte el que estableix la Llei 7/2002, de la Generalitat Valenciana, de protecció contra la contaminació acústica, en relació amb activitats, instal·lacions, edificis, obres i serveis, així com la normativa municipal aplicable.  
9. S'aplicaran les següents mesures que minimitzen l'afecció al paisatge protegit del Serpis, no sols per a la seua integració, sinó també per a millorar el paisatge i la qualitat visual de l'entorn, tal com estableix l'article 56 del RPJECV (entorn del carrer de la Mare de Déu de la Pau):  
a) S'eliminaran els colors blaus de les façanes superior i sostres de les naus industrials construïdes.  
b) Es triaran els materials i colors de sostrada per a les noves naus acords amb els colors utilitzats en les altres naus.  
c) Es prepararà el terreny per a la plantació de la pantalla perimetral d'arbratge de ràpid creixement també en la zona d'ampliació, que s'executarà amb anterioritat a la construcció de les noves naus.  
d) S'instal·larà una pantalla vegetal, junt amb el tanca perimetral de les parcel·les industrials, formada per espècies arbòries de ràpid creixement (àlbers blancs, xops, [?]).  
e) S'adoptaran les mesures d'ornament adequades per a harmonitzar el conjunt de l'activitat en l'entorn paisatgístic en què se situa, adequant els accessos i instal·lacions de la mateixa.  
10. En la vigilància ambiental que es duga a terme en aquesta activitat industrial d'Alcocertex, SL, s'inclouran:  
- El seguiment i control convenient a mantindre en bon estat les mesures de millora al paisatge i qualitat visual de l'entorn, establides en l'anterior punt 9.  
- Es controlarà setmanalment l'estat impermeable de tot el paviment en zones cobertes i resta de parcel·la industrial al descobert, reparant-se si estiguera defectuós o presentara fallades i fent insistència en les zones de circulació de vehicles.  
- Es realitzaran auditories acústiques. Duent a terme mesuraments dels nivells de soroll emesos per la instal·lació i amb la periodicitat que exigix la llei en matèria acústica, tenint en compte la proximitat de zona residencial urbana d'Alcocer de Planes; no superant els límits màxims permesos en la Llei 7/2002, de la Generalitat Valenciana, contra la contaminació acústica.  
Es portarà un registre documentat dels resultats dels controls periòdics i conclusions obtinguts de la vigilància ambiental realitzada en la present indústria; aquesta documentació estarà a disposició de les autoritats competents.  
11. El projecte contemplarà una partida pressupostària que permeta dur a terme la vigilància ambiental de les instal·lacions industrials d'Alcocertex, SL.  
  
Tercer  
Notificar a les persones interessades que, contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa del seu dret estimen pertinents.  
  
Quart  
Publicar la present estimació d'impacte ambiental en el Diari Oficial de la Comunitat Valenciana de la forma reglamentària, d'acord amb el que disposa l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament per a l'execució de la Llei 2/1989, de 3 de març, d'impacte ambiental.  
  
  
València, 14 de gener de 2016.- El director general de Medi Natural i d'Avaluació Ambiental: Antoni Marzo i Pastor».  
  
València, 22 de febrer de 2016.- El director general de Medi Natural i d'Avaluació Ambiental: Antoni Marzo i Pastor.